Hvorfor kan jeg ikke købe et rundt Bagestål til grillen?
Et rundt Bagestål er faktisk noget vi har overvejet siden vi åbnede butikken.Grunden til at vi endnu ikke har tilbudt dig en rund model (selvom vi kunne sælge en masse plader til grillgale danskere), er at Bagestålet er designet til bageovnen.Det er svært at garantere et ensartet resultat på grillen, da temperatur og metode varierer enormt fra grill til grill.Det kan godt lade sig gøre at lave fantastiske pizzaer på grillen, men det kan ligeså let blive til en sort/brændt oplevelse hvis grillen er for varm.Derfor tøver vi, selvom vi på kort sigt sikkert ville tjene godt på en rund plade, men vi har det bedst med at sælge et produkt der resulterer i glade kunder - hver gang :-).